Document ID: /roh_data/filtered/fineweb-2-filterrobots_roh.jsonl.gz/38599

Decisiun plitost spontana
Ellas sajan sa decididas spontanamain da surprender il manaschi dal Campadi Rein, din las duas dunnas. Cristina di ch’ella saja leda che sia feglia gidia ella. Ella haja respect da la lavur futura, schegea ch’ella haja gia lavurà pli baud en hotels, per exempel en il Waldhotel Pradaschier a Churwalden.
La Lea di ch’ella saja era sa decidida da midar chasa e da vegnir a star a Rueras. Ils ultims trais onns haja ella vivì a Cuira. Ella è creschida si a Tusaun e Churwalden. I saja in siemi da lavurar a moda creativa qua en las muntognas. Ella creescha cliniezs.
Era ina purschida per ils curriders dal passlung
L’ustaria dal Campadi Rein sa chatta sper la loipa. Ils curriders da passlung apprezieschan la purschida, sco Luis ed Otto Curschellas da Sedrun han ditg ad RTR. Quai surtut era, perquai ch’il sport da passlung vegnia pli e pli attractiv.
RR actualitad 11:00